1. **Predmetom tejto zákazky je:**
	1. **bezhotovostný nákup pohonných hmôt na čerpacích staniciach/výdajných miestach uchádzača** a jeho zmluvných partnerov dodávaných na princípe akceptácie palivovej karty ako prostriedku bezhotovostnej úhrady za odobraté pohonné hmoty na všetkých čerpacích staniciach/výdajných miestach uchádzača/predávajúceho a jeho zmluvných partnerov vrátane vystavenia a dodania palivových kariet, zúčtovania dodaných pohonných látok, poskytovania súvisiacich služieb spojených s ich dodávkou,
	2. **bezhotovostný nákup pohonných hmôt na palivové karty na ostatných čerpacích staniciach/výdajných miestach** na princípe akceptácie palivovej karty ako prostriedku bezhotovostnej úhrady za odobraté pohonné hmoty vrátane vystavenia a dodania palivových kariet, zúčtovania dodaných pohonných látok, poskytovania súvisiacich služieb spojených s ich dodávkou
	3. **nákup PHM na dlhodobé uskladnenie** alebo **PHM určených na odber do skladovacích nádrží na priame použitie kupujúceho** vrátane dopravy,
	4. umývanie osobných motorových vozidiel na umývacích linkách na čerpacích staniciach/výdajných miestach uchádzača a jeho zmluvných partnerov (na umývacie karty) a
	5. služby sprostredkovania bezhotovostných platieb za diaľničné mýto, poplatky/diaľničné známky.

1. **Technická špecifikácia PHM**
	1. **Bezolovnatý automobilový benzín v základnej rade** s oktánovým číslom 95 alebo vyšším (Automobilový benzín Super) - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228+A1 a STN EN 228+A1/Z1, alebo ekvivalent,
	2. **Bezolovnatý automobilový benzín v prémiovej rade** s oktánovým číslom 98 alebo vyšším (Automobilový benzín Super plus) - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228+A1 a STN EN 228+A1/Z1, alebo ekvivalent,
	3. **Bezolovnatý automobilový benzín v základnej rade** s oktánovým číslom 95 alebo vyšším **určený na dlhodobé skladovanie** – PpkN - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228+A1 a STN EN 228+A1/Z1, alebo ekvivalent.

Bezolovnatý automobilový benzín podľa bodov 2.1 a 2.2 musí byť dodávaný na použitie podľa ročných období (podľa národnej prílohy k STN EN 228+A1 a STN EN 228+A1/Z1, alebo ekvivalent podľa aktuálneho znenia. Letné obdobie od 1.5. do 30. 09. v triede prchavosti A; Zimné obdobie od 16. 11. do 28/29. 02. v triede prchavosti C,D; Prechodné obdobie od 01. 03 do 30. 04. a 01. 10 do 15. 11. v triede prchavosti C1, D1.

* 1. **Motorová nafta v základnej rade** s cetanovým číslom 51 a vyšším - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia,
	2. **Motorová nafta v prémiovej rade** s cetanovým číslom 51 a vyšším - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia,
	3. **Motorová nafta v základnej rade** s cetanovým číslom 51 **určená pre dlhodobé skladovanie – PpkN** - musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590, alebo ekvivalent podľa aktuálne platného znenia

Motorová nafta podľa bodov 2.4 a 2.5 musí byť dodávaná na použitie podľa ročných období (podľa medznej teploty filtrovateľnosti; Letné obdobie od 15. 04. do 30. 09. v triede B; Prechodné obdobie od 01. 03 do 14. 04. a 01. 10 do 15. 11. v triede D; od 16. 11. do 28/29. 02. v triede F; pre oblasti s veľmi nízkymi teplotami môže byť vyžadovaná motorová nafta s ešte nižšou medznou teplotou filtrovateľnosti.

1. **Predpokladané množstvá palív a umývania**

|  |  |
| --- | --- |
| položka | predpokladané množstvo na 48 mesiacov |
| Bezolovnatý automobilový benzín v základnej rade  | 14 280 000 l |
| Bezolovnatý automobilový benzín v prémiovej rade | 1 360 800 l |
| Bezolovnatý automobilový benzín v základnej rade určený na dlhodobé skladovanie – PpkN  | 300 000 l |
| Bezolovnatý automobilový benzín v základnej rade určený na odber do skladovacích nádrží na priame použitie kupujúceho | 875 000 l |
| Motorová nafta v základnej rade | 32 262 000 l |
| Motorová nafta v prémiovej rade  | 97 200 l |
| Motorová nafta v základnej rade určená pre dlhodobé skladovanie – PpkN  | 300 000 l |
| Motorová nafta v základnej rade určená na odber do skladovacích nádrží na priame použitie kupujúceho | 1 625 000 l |
| Umývanie osobných automobilov | 78 800 ks |
| palivo na ostatných čerpacích staniciach/výdajných miestach | 900 000 l |

1. **Bezhotovostný nákup pohonných hmôt na palivové karty na čerpacích staniciach/výdajných miestach uchádzača** a jeho zmluvných partnerov.

Verejný obstarávateľ požaduje bezhotovostný nákup PHM na princípe akceptácie palivovej karty ako prostriedku bezhotovostnej úhrady nákupu PHM na/vo čerpacích staniciach/výdajných miestach uchádzača vrátane jeho zmluvných partnerov.

* 1. **Špecifikácia palivovej karty a požiadaviek na kartový systém:**
* vyžaduje sa bezplatné vydanie palivových kariet verejnému obstarávateľovi pri garancii bezplatného vykonávania transakcií s palivovou kartou po celú dobu jej platnosti. Počas trvania zmluvy sa predpokladá vydanie:
	+ 6 125 ks kariet na nákup benzínu v základnej rade výhradne na území SR a čerpacích staniciach/výdajných miestach uchádzača vrátane jeho zmluvných partnerov,
	+ 750 ks kariet na nákup benzínu v prémiovej rade výhradne na území SR a čerpacích staniciach/výdajných miestach uchádzača vrátane jeho zmluvných partnerov,
	+ 7 688 ks kariet na nákup nafty v základnej rade na území SR výhradne na území SR a čerpacích staniciach/výdajných miestach uchádzača vrátane jeho zmluvných partnerov,
	+ 188 ks kariet na nákup nafty v prémiovej rade na území SR výhradne na území SR a čerpacích staniciach/výdajných miestach uchádzača vrátane jeho zmluvných partnerov.
* palivová karta s magnetickým prúžkom, alebo čípom;
* zabezpečenie palivovej karty PIN kódom;
* bezplatná zmena rozdelenia palivových kariet do vyššie uvedených skupín kedykoľvek;
* možnosť stanovenia rôznych limitov čerpania PHM a limitov na palivové karty;
* dodatočné vydávanie palivových kariet v lehote do 7 dní po obdržaní žiadosti kupujúceho a doručenia záväznej objednávky;
* možnosť bezplatného zablokovania stratenej palivovej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia prostredníctvom 24 hodinového call centra kupujúceho/verejného obstarávateľa;
* zobrazenie prehľadu čerpania PHM a/alebo odobratých doplnkových služieb, kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu) a elektronický výstup pre potreby informačného systému kupujúceho/verejného obstarávateľa po ukončení mesiaca za každý odber podľa definovaného kľúča kupujúceho/verejného obstarávateľa;
* vyhotovenie súhrnnej mesačnej faktúry za dodané PHM a odobraté doplnkové služby na palivovú kartu s rozdelením podľa kupujúcim definovaného kľúča;
* vystavenie súhrnných a čiastkových protokolov o dodaných PHM a odobratých doplnkových službách na palivové karty;
* možnosť generovania reportov.

**Minimálny** **zoznam miest čerpacích staníc uchádzača/predávajúceho v Slovenskej republike:**

Verejný obstarávateľ požaduje pokrytie územia Slovenskej republiky čerpacími stanicami/výdajnými miestami PHM, a to nasledovne:

* min. v 95 % okresov SR disponuje min. jednou čerpacou stanicou/výdajným miestom akceptujúcou palivovú kartu ako prostriedok bezhotovostnej úhrady za odobraté PHM s vysúťaženou zľavou.
* min. v každom krajskom meste SR disponuje min. jednou čerpacou stanicou/výdajným miestom s nepretržitou prevádzkou (24/7/365) akceptujúcou palivovú kartu ako prostriedok bezhotovostnej úhrady za odobraté PHM s vysúťaženou zľavou.
1. **Bezhotovostný nákup pohonných hmôt na palivové karty na ostatných čerpacích staniciach/výdajných miestach**

Vyžaduje sa bezplatné vydanie palivových kariet verejnému obstarávateľovi pri garancii vykonávania transakcií s palivovou kartou po celú dobu jej platnosti. Verejný obstarávateľ akceptuje úhradu prípadných poplatkov za sprostredkovanie bezhotovostných platieb za nákup pohonných hmôt na palivové karty na ostatných čerpacích staniciach/výdajných miestach maximálne vo výškach stanovených v príslušnej krajine. Počas trvania zmluvy sa predpokladá vydanie 430 ks kariet s možnosťou nákupu benzínu a aj nafty aj na iných čerpacích staniciach/výdajných miestach ako uchádzača na území SR a na území členských štátov Európskej únie, Švajčiarskej konfederácie, Lichtenštajnského kniežatstva, Bieloruskej republiky, Moldavskej republiky, Ruskej federácie, Ukrajiny, Islandu, Nórskeho kráľovstva, Albánskej republiky, Andorrskej republiky, Bosny a Hercegoviny, Čiernej Hory, Sanmarínskej republiky, Severomacedónskej republiky, Srbskej republiky a Spojeného kráľovstva Veľkej Británie a Severného Írska a Tureckej republiky, pričom podmienky používania na týchto miestach plnenia budú konkrétne špecifikované v príslušnej Kúpnej zmluve PHM na karty.

Špecifikácia palivovej karty a požiadaviek na kartový systém pri tomto type karty je rovnaká ako v bode 4.1.

1. **Dodávka PHM na dlhodobé skladovanie alebo PHM na odber do skladovacích nádrží na priame použitie kupujúceho:**

Verejný obstarávateľ požaduje dodávku PHM do skladovacích nádrží na pohonné hmoty. Tieto dodávky budú realizované na základe objednávok verejného obstarávateľa, ktoré budú vystavované podľa potrieb verejného obstarávateľa. Úhrada dodávok PHM do skladovacích nádrží bude realizovaná na základe vystavenej faktúry so splatnosťou 30 dní.

Minimálne požiadavky verejného obstarávateľa týkajúce sa dodávky PHM na skladovanie:

* dodanie PHM najneskôr do 72 hodín od doručenia záväznej objednávky,
* distribúciu PHM zrealizovať automobilovými súpravami (zabezpečenými uchádzačom), ktoré spĺňajú normu ADR, alebo ekvivalent,
* náklady na dopravu do miesta plnenia a ostatné náklady súvisiace s dodávkou PHM do nádrží na pohonné hmoty verejného obstarávateľa/kupujúceho/ich musia byť súčasťou kúpnej ceny PHM, resp. tieto náklady znáša uchádzač.

Z dôvodu zabránenia prípadného zmiešania sa motorových palív – motorového benzínu STN 228 EN a motorovej nafty podľa STN 590 EN je stanovený presný postup pri spúšťaní dodaných palív do nádrží ako aj spôsob akým sú identifikované. O správnosti postupu čerpania preberajúci a odovzdávajúci zástupcovia zmluvných strán vyplnia Protokol k prečerpaniu paliva, ktorý je prílohou rámcovej dohody.

Postup pri stáčaní pohonných hmôt je nasledovný:

1. Po príchode motorového vozidla na adresu objednávateľa zástupca predávajúceho - vodič cisternového vozidla (ďalej iba „vodič“) zastaví na určenom mieste, zaistí vozidlo proti pohybu, zoberie si so sebou dokumenty potrebné k stáčaniu motorového paliva a odovzdá ich zástupcovi kupujúceho - obsluhe resp. poverenému zamestnancovi (ďalej iba „obsluha“). Po preverení množstva a druhu paliva obsluhou vodič začne s prípravou na stáčanie dovezeného motorového paliva.
2. Pred začatím je vodič povinný uzemniť vozidlo na určené uzemňovacie miesto, aby nedošlo k iskreniu vplyvom statickej elektriny.
3. Vodič pripojí hadicu na odvod pár, ak je miesto stáčania vybavené takouto prípojkou a pripojí hadicu na vpusť nádrže motorových palív. Následne vodič pripojí stáčaciu hadicu na prietokový merač na vozidle. Správne pripojenie hadice potvrdí obsluha a vodič môže začať vyprázdňovanie z cisterny.
4. Počas procesu stáčania motorového paliva je zakázané vodičovi ako aj obsluhe vzdialiť sa od miesta stáčania. V prípade nutnosti alebo hrozby nebezpečenstva musí byť proces stáčania zastavený.
5. Po ukončení stáčania obsluha potvrdí vodičovi dokumenty o stáčaní (dodaní) motorového paliva podpisom na Protokole k čerpaniu paliva (Príloha č.10) a dokumentoch preukazujúcich dodanie motorového paliva.

Kupujúci sa zaväzuje, že pre plnenie predmetu zákazky bude mať na svojich odberných miestach Slovenskej republiky zabezpečené označenie a zabezpečenie nádrží na skladovanie konkrétnym typom paliva podľa platných právnych predpisov a technických noriem. V prípade ak v mieste dodávky palív nebude miesto dodania spĺňať tieto podmienky alebo bude inak zjavne nespĺňať požiadavky na vyloženie palív ako nebezpečných látok, je predávajúci oprávnený tieto nevyložiť a následne si u kupujúceho uplatniť náklady súvisiace s dopravou a naskladnením.

1. **Umývanie**

Predmetom tejto zákazky je aj zabezpečenie umývania osobných motorových vozidiel na umývacích linkách na čerpacích staniciach/výdajných miestach uchádzača a jeho zmluvných partnerov, v ktorých sa akceptujú uchádzačom/predávajúcim bezplatne poskytnuté platobné/umývacie karty ako prostriedku bezhotovostnej úhrady za nákup umývania.

Umývací program musí zahŕňať: aktívna pena, umytie šampónom, umytie kolies, ošetrenie voskom, sušenie.

Počas trvania zmluvy požadujeme bezplatné vydanie umývacích kariet v počte cca 4 375 ks.

1. **Služby sprostredkovania bezhotovostných platieb za diaľničné mýto, poplatky/diaľničné známky**

Predmetom tejto zákazky je aj sprostredkovanie bezhotovostných platieb za diaľničné mýto, poplatky/diaľničné známky min. v krajinách podľa bodu 5. Verejný obstarávateľ akceptuje úhradu prípadných poplatkov za sprostredkovanie bezhotovostných platieb za diaľničné mýto, poplatky/diaľničné známky v krajinách podľa bodu 5 maximálne vo výškach stanovených v príslušnej krajine.

1. **Termín plnenia**

Priebežne po dobu platnosti rámcovej dohody.

Dodávka PHM a doplnkových služieb na palivové karty na čerpacích staniciach/vo výdajných miestach predávajúceho, prípadne jeho zmluvných partnerov sa vyžaduje 24 hodín denne po celú dobu platnosti rámcovej dohody. Dodanie PHM do skladovacích nádrží verejného obstarávateľa/kupujúceho najneskoršie do 72 hodín od doručenia záväznej objednávky.

1. **Záručné podmienky**

Záručné – reklamačné podmienky na dodávané PHM a požadované služby: v súlade s platnou právnou úpravou Slovenskej republiky.

Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.